Falcon 9 ja Falcon Heavy
**Falcon Heavy** on yhdysvaltalaisen SpaceX-yhtiön Falcon-rakettiperheeseen kuuluva raskas kantoraketti. Sen kapasiteetti on 64 800 kilogrammaa matalalle Maan kiertoradalle.

Kaksivaiheisen raketin pääosan kyljellä on kaksi lisärakettia. Se rakentuu vahvasti keskiraskaan Falcon 9:n pohjalle. Keskiraketti on Falcon 9 -raketti hieman muunneltuna, ja sivuraketit ovat saman raketin ensimmäiset vaiheet.

Space X kertoo sivuillaan laukaisun hinnaksi 90 miljoonaa dollaria (8 tonnia geostationaariselle siirtoradalle). Esimerkiksi Yhdysvaltain avaruushallinnon Nasan tulevan SLS-kantoraketin lennon kulut ovat noin miljardi dollaria, koska siinä ei käytetä raketin vaiheita uudelleen.

"Starman"-nukke ensilennon lastina olleen Tesla Roadsterin kyydissä maan kiertoradalla

Lennot
------

### Ensilento

Syyskuun 2016 alussa sattuneen Falcon 9 -raketin räjähdyksen ja vuoden 2017 kireän lentoaikataulun vuoksi SpaceX teki ensimmäisen koelaukaisun 6. helmikuuta 2018 Cape Canaveralista Floridasta. Elon Musk arveli hieman ennen laukaisua ensimmäisen koelaukaisun olevan haastava ja epäonnistumisen todennäköisyys on maininnanarvoinen. Syynä tähän hän kertoo aiempien testien mahdottomuuden maanpinnalta käsin.

Ensimmäisen Falcon Heavy -raketin lasti ei ollut erityisen arvokas, avaruuteen lähetettiin Muskin oma käytetty keskiyönpunainen Tesla Roadster -sähköauto. Sen kyydissä on nukke, jonka päälle on puettu SpaceX:n suunnittelema avaruuspukukonsepti. Yhtiön mahdollisesti tulevilla miehitetyillä avaruuslennoilla tullaan käyttämään samaa pukua. Laukaisu onnistui, ja Tesla lähti ellipsin muotoiselle radalle kiertämään Aurinkoa. Rata vie sen myös lähelle Marsia.

Raketin kaksi sivuilla ollutta lisärakettia laskeutuivat onnistuneesti samanaikaisesti takaisin Cape Canaveraliin. Keskiraketin piti laskeutua autonomiselle lautalle Floridan rannikolle, mutta kaksi kolmesta moottorista ei käynnistynyt lainkaan. Tämän seurauksena raketti laskeutui sadan metrin päähän lautasta, osuen mereen 480 kilometrin tuntivauhdilla ja tuhoutui täysin. Onnettomuuden syyksi SpaceX kertoo rakettimoottorien uudelleensytytykseen käytetyn sytytysaineen TEA-TEB (trietyylialumiini-trietyyliboraani) -yhdistelmän loppuneen kesken.

Sivuraketit laskeutuvat takaisin Cape Canaveralin tukikohtaan.
Falcon Heavyn laukaisu Kennedyn avaruuskeskuksen laukaisukompleksi 39A:lta 6. helmikuuta 2018, kyydissään Elon Muskin käytetty Tesla Roadster.
### Myöhemmät lennot

Falcon Heavy on valittu Nasan vuonna 2024 laukaistavaan Europa Clipper -tehtävään. Falcon Heavy valittiin koska Space Launch System ei olisi valmis laukaisuhetkeen mennessä ja koska se tarvitsisi lisärahoitusta havaittujen ongelmien ratkaisemiseen. Falcon Heavy pystyisi suorittamaan tehtävän ilman painovoima-apua Venuksesta, jolloin Clipper-alukseen ei tarvitse lisätä lämpösuojausta.

Katso myös
----------

* Luettelo Falcon-rakettiperheen laukaisuista

Lähteet
-------

1. 1 2  spacexcmsadmin: Falcon Heavy *SpaceX*.  15.11.2012.  Arkistoitu 19.5.2020. Viitattu 22.10.2016.
2. ↑  "Falcon 9 Overview", SpaceX, 8 May 2010. Luettu 6 huhtikuu 2011. Archived from the original on 22 joulukuu 2010.
3. ↑  US co. SpaceX to build heavy-lift, low-cost rocket  5 April 2011. Reuters.  Arkistoitu 8 huhtikuu 2011. Viitattu 5 April 2011.
4. ↑  SpaceX:n Falcon Heavy -kantoraketti romahduttaa avaruus­lentojen kulut – suunnitteilla oleva Big Heavy -raketti voisi lennättää ihmisiä Lontoosta Australiaan alle tunnissa *Helsingin Sanomat*.  7.2.2018.
5. ↑  SpaceX hopes to fly again by November, delays Falcon Heavy *Engadget*. Viitattu 29.9.2016.
6. ↑  The Falcon Heavy launch likely isn't happening this November *Futurism*.  28.9.2017. Viitattu 14.10.2017. (englanniksi)
7. ↑  "Moni asia voi mennä pieleen" – Elon Musk jakoi huiman animaation tulevasta Falcon Heavyn laukaisusta ja kolmen rakettimoottorin laskeutumisesta *T&T*. Viitattu 14.10.2017. (englanniksi)
8. ↑  SpaceX launch: Why is there a Starman spacesuit in the Tesla Roadster? *express.co.uk*. Viitattu 9.helmikuuta.2018.
9. ↑  Elon Musk ampuu käytetyn Tesla Roadsterinsa avaruuteen *iltalehti.fi*. Viitattu 6.2.2018.
10. ↑  Tesla-miljardöörin maailman suurin raketti laukaistiin onnistuneesti avaruuteen – kyydissä punainen urheiluauto *Ilta-Sanomat*.  6.2.2018. Viitattu 6.2.2018.
11. ↑  Ote Elon Muskin haastattelusta You Tubessa *youtube.com*.
12. ↑  SpaceX confirms it lost the center core of the Falcon Heavy *engadget.com*. Viitattu 9.helmikuuta.2018.
13. 1 2 3  SpaceX to launch the Europa Clipper mission for a bargain price *arstechnica.com*.  23.7.2021. Viitattu 26.7.2021. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Falcon Heavy**.
* Falcon Heavy – SpaceX (Arkistoitu – Internet Archive)